Gonzalo Caballero: “Non descarto que haxa elementos que fagan mudar as miñas previsións políticas”\nTemas: GONZALO CABALLERO PEDRO SáNCHEZ PSDEG ELECCIóNS ABEL CABALLERO\nO secretario xeral do PSdeG non descarta que os cambios no Goberno central tamén lle afecten a el. “Quen podía imaxinar hai quince días que Pedro Sánchez ía ser presidente do Goberno de España”, di. Nesta entrevista con GC debulla as claves da situación do Partido Socialista en Galicia, do futuro panorama electoral e das relacións cos baróns e críticos do partido. “O novo escenario político en Madrid mudou moitas cousas”, recoñece nesta entrevista.\nPor Xurxo Salgado | Compostela | 07/06/2018 | Actualizada ás 22:05\nEstá habendo moitos cambios en moi pouco tempo. Cres que estes cambios en Madrid van ter un traslado en Galicia?\nO primeiro que temos é constatar a nosa satisfación pola moción de censura e polo goberno que configurou Pedro Sánchez. Era necesario ese cambio político. Había que retirar á dereita do goberno do Estado logo dunha sentenza tan grave como a da Gürtel. E o PSOE fixo o que tiña que facer que era poñer fin ao goberno da dereita. Isto trastocou o escenario político estatal e abre moitas posibilidades dunha esquerda que abandonou os complexos conservadores que lle querían impoñer á hora de ter vocación de goberno e ábrense novos escenarios para o conxunto da esquerda.\nCaballero durante unha entrevista con GC | Fonte: PSdeG\nE iso afecta a Galicia?\nPois o retroceso da dereita que indican as enquisas tamén afecta aquí. Nas próximas semanas o Partido Popular terá que decidir como fará a súa renovación e haberá que ver que implicación ten isto para Galicia.\nE aí supoño que te refires a Feijóo que é un dos actores chave neste proceso de sucesión e que está gañando enteiros. Isto, dalgún xeito, non afecta aos partidos da oposición en Galicia e, a ti, como líder do PSdeG?\nEu penso que Feijóo ten que dicir se a súa prioridade é adicarse aos problemas de Galicia, que son moitos ou...\nGonzalo Caballero durante unha entrevista con Galicia Confidencial | Fonte: PSdeG\nPero é que sempre repite que a súa prioridade é Galicia...\nIso sempre o di pero veremos cal é a súa prioridade; se está cos problemas dos galegos ou co Partido Popular a nível do Estado. Hai situacións que non son compatibles e el verá onde quere estar. Nós, os socialistas galegos, estaremos atentos aos problemas do país.\nE como ves a Feijóo logo do acontecido en Madrid?\nPois terá que decidir se quere adicarse a Galicia ou outro tipo de responsabilidades. E se opta á sucesión de Rajoy pois haberá un escenario distinto en Galicia. Neste momento o que me preocupa é que os galegos temos a impresión de que Feijóo está centrado noutras cuestións que non son os problemas de Galicia que ten serios problemas económicos, sociais e demográficos para os que compre ter un proxecto de país máis amplo e cun cambio na Xunta.\nE ti ves compatible que compaxine a presidencia da Xunta con dirixir un partido en Madrid?\nDe momento non sabemos se quere ou non quere ir.\nPois o risco é estar centrado en dúas cousas á vez e que, ao final, non estás en ningún.\nCoñeces á nova ministra de Economía?\nFeliciteina e tiña previsto unha xuntanza con ela en Europa que, agora será en Madrid próximamente.\nPreguntoche se a coñeces por se se pode considerar, digamos, “ministra galega” ou non?\nEla é galega e amosa o seu orgullo polo seu carácter e sentimento galego e, polo tanto,....\nEntón podes confirmar que vai na “cota galega”?\nA ministra de Economía é galega e é un orgullo ter unha ministra de Economía.\nÉ que a min desde Bruxelas dinme que, aínda que teña carácter galego, exerce pouco de galega, por iso cho preguntaba. É unha muller que está asentada en Madrid, que vén moi pouco a Galicia e que o contacto cos líderes socialistas galegos é escaso, por non dicir nulo...\nEu remítome as súas primeiras declaracións cando se coñeceu o anuncio nas que ela mesma sinalou que para ela era un orgullo ser galega. E non vou repetir o que ela xa dixo.\nEntón quedaremos que é unha ministra “galega”. E do resto, como ves o novo gabinete?\nEu penso que PedroSánchez está facendo un goberno magnífico, con moita solvencia, con moita forza e vai ter credibilidade por si mesmo, con perfíles políticos moi especializados en cada unha das áreas e cremos que a incorporación de Josep Borrell é moi satisfactoria para todos e para min a nivel persoal. Eu xa falei con el para animalo a dar ese paso porque está nunha fase persoal distinta, de tentar desfrutar do seu. Pero pediuselle sentido de Estado e nun acto de corresponsabilidade con España pois asumiu o Ministerio de Asuntos Exteriores. E isto é unha magnífica dcisión para o PSOE e para o resto do Estado. Logo a ministra de Economía ten un perfil moi adecuado, moi técnico e que lle dá solvencia económica a este gabinete. E logo o resto do Consello de Ministros é potente, sólido e críble. Estou moi satisfeito de como Pedro Sánchez encara esta etapa. Sabemos que non vai ser fácil o escenario político.\nSemella un goberno moi mediático e que deixou fóra de xogo ao PP. De feito o nomeamento de Borrell xa descolocou a PP e Ciudadanos, e creou rexeitamento entre o independentismo...\nEu penso que Pedro Sánchez foi claro na moción de censura asegurando que o PSOE respecta o estado de dereito pero, á vez, imos a abrir vías de diálogos con distintos axentes do estado e das distintas autonomías e creo que nesa línea é a que temos que traballar. Nós respaldamos a aplicación do 155 porque había decisións que ían máis alá do marco xurídico español. De feito, a soberanía e a lei están garantidas co novo executivo, pero ademáis nós temos unha vocación de diálogo que é co que se solventan os conflitos políticos sempre do marco legal. E iso é o que fai falla; respectar o marco constitucional e abrir vías de diálogo. E nesa liña é onde Borrell amosa o cumprimento desas normas constitucionais pero nas que tamén será fundamental ese compoñente de diálogo.\nCres que vai a haber aproximación na cuestión catalá?\nNós cremos que a política é diálogo pero non podemos facer concesións naquilo que pode rachar o noso proxecto e danar o marco constitucional pero, a partir de aí, as vías das normas existentes hai que exploralas con calma, lealdade e transparencia. É dicir, eu estou aberto ao diálogo pero non a facer concesións que rompan o proxecto para o conxunto do país.\nPero nun diálogo hai que falar e tentar chegar a un acordo e iso supón non concesións pero si cesións polas dúas partes que entablan un diálogo...\nNun proceso político hai distintas vías; unha de diálogo que é para o acordo e que os límites teñen que vir establecidos polo estado do dereito e o respecto á soberanía do conxunto do Estado. Iso é a posición do PSOE e aí temos que manter a nosa traxectoria e o noso compromiso.\nE iso implica volver aplicar o 155?\nO 155 aplicouse por unhas accións que se non se tiveran tomado pois non se aplicaría. Con perspectiva realista a nós non nos gustou que os que tomaron esas decisións fora do marco legal as tomaran nin tampouco nos gustou aplicar o 155, pero dados eses incumprimentos era obrigado. Por iso hai que evitar cometer erros que se cometeron no pasado. As pontes teñen que ir cara a unha normalidade democrática con vías de diálogo e estudar posibles vías de futuro que impliquen reformas.\nVolvendo a Galicia. Hai unha similitude entre o teu caso e o de Pedro Sánchez. Os dous rexurdíchedes como a Ave Fénix a pesar de que estabades no limbo do PSOE. E, a pesar de todo, Pedro Sánchez é agora presidente. Veste identificado nel?\nHai que ser cautos nas previsións que fagamos. Cada un ten a súa propia traxectoria pero é certo que a comezos do ano pasado pois era dificilmente previsible que fora secretario xeral do PSOE e logo presidente, igual que eu secretario xeral dos socialistas galegos. Isto amosa que cando os militantes falan en Primarias as vontades de cambio acaban establendo as liñas de acción dos partidos políticos. Desde as Primarias e o Congreso galego eu estou adicandome a construír un partido máis forte e máis aberto á sociedade que poida liderar unha gran coalición social de progreso que poida afastar á dereita da Xunta de Galicia. Iso é ao que me adico e os acontecementos recentes, como a chegada de Pedro á Presidencia do Goberno, en política, cando se traballa con convicións e constancia, pois os obxectivos son alcanzables. Eu non me vou desviar dese traballo, nin agora, que hai un goberno socialista no Estado. A miña prioridade é Galicia. Son o secretario xeral dos socialistas galegos e temos xa a experiencia de que, en 2004, chegou primeiro Zapatero ao Goberno do Estado e un ano despois foi Touriño quen o fixo na Xunta. E iso foi por ter un PSdeG en clave galega e centrado nas prioridades de Galicia. E iso é o que estamos tentando facer.\nE ti chegaches a esa dirección do PSdeG en contra de determinados dirixentes e baróns provinciais. Como é actualmente a túa relación con eles?\nEu gañei as primarias nas catro provincias e logo gañei o Congreso Nacional Galego con máis dun 70% dos votos.\nEntón das por limados eses roces?\nEu creo que neste momento hai unha situación de estabilidade e de recuperación da normalidade do partido que é positivo. Este é o PSdeG, cun compoñente galego e galeguista, que ten unha dirección para todos os socialistas galegos. E todo isto o estamos facendo con plenta sintonía coa Executiva Federal e con Pedro Sánchez e iso é un elemento a favor de que os ventos soplen axeitadamente.\nE como está a relación agora co teu tío, co alcalde de Vigo, Abel Caballero?\nAbel Caballero é un alcalde de referencia cunha amplísima maioría absoluta que conta co respaldo de todo o partido para desenvolver as súas tarefas municipais como presidente da FEMP. Tamén é verdade que estes meses transcurriron con tranquilidade e con fluidez nesa liña de acción xeral que estamos acadando que é recuperar un PSdeG máis forte.\nXa sei que esta é unha cuestión que pode incomodar, pero ti ben sabes que entre os dous houbo moitas tensións vindo ti, como ves, da Agrupación Socialista de Vigo...\nEu creo que desde o momento en que gañei as Primarias e o Congreso Nacional Galego o conxunto da organización entendeu a mensaxe da militancia que foi contundente e claro dándolle a esta dirección un respaldo importante e, polo tanto, iso é ao que me debo e o conxunto dos cargos e compañeiros do partido teñen entendido que, tanto cando gañou Pedro, como cando gañei eu en Galicia, que esa mensaxe das Primarias é a que prima tanto en España coma en Galicia.\nPero tes interlocución directa aberta con Abel Caballero, con Carmela, coa xente de Vigo?\nO secretario xeral ten interlocución aberta con todo o socialismo galego e con todos os militantes porque a dirección do partido lle corresponde a Executiva Nacional Galega e, polo tanto, esa é a posición política na que estamos. Eu non sigo polo miúdo os aspectos municipais en cada un dos concellos de Galicia e aí respecto todos os ámbitos de decisión e, especialmente, no caso de Vigo, no que goberna un alcalde cunha ampla maioría.\nE xa entrando en cuestións máis persoais. Eu teño unha tendencia política e na miña familia hai xente que ten outras e, de cando en vez, pois discutimos. Por iso tamén me chama a atención o que acontece contigo e co teu tío Abel. A dúbida que teño é se vós agora coincidides en encontros familiares e acabades falando de política?\nEu penso que o ámbito familiar hai que deixalo na esfera do privado, pero a miña relación persoal con Abel Caballero ten sido sempre positiva no ámbito persoal, aínda cando temos estado en situacións políticas distintas dentro do Partido Socialista. Son discrepancias políticas que se teñen dado nalgún momento pero a realidade é que nos últimos tempos hai unha fluidez e sintonía recoñecendo os espazos políticos de cada quen. A el lle corresponde a alcaldía de Vigo e a min me correspode dirixir o PSdeG.\nDentro dun ano hai eleccións municipais. Como ves ao PSdeG neses comicios, sobre todo, cando hai moitos candidatos que aínda non están elixidos, agás Abel Caballero e Lara Méndez?\nO partido está traballando de cara as municipais aínda que é certo que a moción de censura pois ten mudado a nosa prioridade e inmediatez política. E no caso de Galicia, alí onde temos alcaldes e alcadesas pois a regra xeral establece que repitan como candidatos e a idea que temos é tentar perfilar á volta do verán os candidatos das grandes cidades. E, a partir de aí, abriremos todo o proceso ata as vindeiras municipais. O noso partido ten claro compoñente municipalista. Temos boa xestión nos concellos nos que gobernamos. Se lle preguntamos aos cidadáns de Vigo, Lugo, Santiago, A Coruña ou Ourense quen foron os principais alcaldes socialistas, os cidadáns pensan en alcaldes e alcaldesas socialistas. E, polo tanto temos un legado e unha traxectoria que nos acredita e temos que pular de xeito coordinada para avanzar posicións nas próximas municipais e permitir máis gobernos de progreso no conxunto das cidades.\nE como ves Vigo e Lugo?. No caso de Vigo semella claro, pero no de Lugo, hai certa tensión política, non?\nNo caso de Vigo hai unha posición moi sólida e de amplísima maioría do Partido Socialista e nesa liña agardo que se reediten os resultados acadados en eleccións anteriores. Para iso o alcalde de Vigo contará con todo o respaldo do PSdeG. El mesmo ten unha axenda intensa de traballo na cidade. Adícase ao concello todos os días 24 horas e el coñece mellor que ninguén o escenario muncipal para afrontalo con éxito.\nNo caso de Lugo eu penso que temos un bo goberno municipal, aínda que somos conscientes de que a aritmética da corporación implica certa complexidade á hora de ter xestionada as cuestións. En todo caso hai que poñer en valor que se acaban de aprobar os orzamentos para a cidade de Lugo e que, ademais, o goberno de Lara Méndez conseguiu 22 millóns de euros de fondos europeos e vai a haber unha capacidade de investimento de gasto moi importante para desenvolver proxectos , sobre todo, de contido social e de humanización para a cidade de Lugo. E nesa liña cremos que os gobernos municipais de Vigo e Lugo pois están en condicións de volver repetir nas súas cidades porque en ningún das dúas existe nada sólido en fronte, nin alternativa mellor que a que xa ofrece o PSdeG.\nE neste escenario municipal tamén son importantes as provincias. Cres que ides conservar as deputacións que agora gobernades porque hai enquisas que prognostican cambios na Coruña e Lugo, sobre todo?\nO PP está nunha fase de retroceso electoral en Galicia e en España que, ademais, vaise acelerar agora coa perda do Goberno español porque márchalle o mecanismo no que descansaba a estrutura de poder do PP e, polo tanto, a perspectiva que temos desde o PSdeG é de recuperación fronte a un retroceso do PP. Queda un ano para traballar e estamos convencidos de que podemos manter as deputacións nas que agora estamos.\nE cos mesmos presidentes; con Carmela en Pontevedra, Valentín na Coruña e Darío en Lugo?\nTemos tres bos presidentes nas deputacións e agora corresponde seguir traballando ata que se constitúan esas novas. E que non estamos aínda na fase dos nomes. Primeiro hai que poñer candidatos para as municipais e poñer en valor o bo traballo que están facendo en circunstancias distintas nas tres deputacións que, obviamente, tamén contan co respaldo do PsdeG.\nBen é certo que a elección de Pedro Sánchez como presidente cambia moitas cousas. Agárdanse máis galegos no goberno de Madrid xa en segundos postos de ministerios?Supoño que aquí algo terás que dicir ti, non?. Unha cousa son os ministros e outras pois secretarios xerais e outros altos cargos que entendo que Pedro consultará contigo, non?\nDe momento configurouse o Consello de Ministros e, despois, haberá unha nova fase con novos nomeamentos. Pero iso agora non está na axenda inmediata.\nPero non podes confirmar que haxa cargos galegos, do PSdeG, en postos altos dos ministerios?\nTratarase cando toque.\nQue pasa, que aínda non toca?\nE a túa entrada no Parlamento galego, tampouco toca?\nDe momento non é previsible.\nEstás fuxindo das preguntas?\nNon estou escapando. Cóntoche... Isto é unha política moi volátil e, ás veces, queremos facer previsións que son difíciles de facer porque o escenario actual é moi complexo. Hai quince días era imprevisible que Pedro Sánchez fora presidente do goberno, polo tanto, está mudando todo o escenario e, por iso, quero ser moderado nas miñas verbas para non trasladar algo que poida mudar por distintos escenarios. Eu traballaba no escenario de desenvolver o vindeiro ano a miña actividade como docente na Universidade de Vigo e esa é aínda a previsión que teño pero non descarto que haxa elementos que fagan mudar esa previsión e orientación que eu teño.\nCerto. Ti mesmo machacaste iso de que querías adicarte á docencia e houbo quen che criticou por iso de compaxinar o de dar clase na universidade coa política. Pero se entras no Parlamento, adeus á carreira universitaria de momento...\nObviamente. Eu cando accedín a á Secretaría Xeral do PSdeG trasladeille á sociedade galega que ía manter a miña actividade laboral durante o tempo que era posible para que a xente vexa que un chega á política coa vida resolta, co seu traballo, e non para buscar postos, nin maiores salarios. E esa é unha liña da política que é compatible na medida de que estes meses foron de moita actividade. Pero asumino para dar mostra do que debe ser a actividade política. É certo que nalgún momento esa situación teña que mudar cando teña que asumir unha responsabilidade institucional. Pero tamén é certo que o balance que fago dos sete meses como secretario xeral é positivo. Creo que temos avanzado na recuperación do músculo do PSdeG. Que lle temos dado presenza ao PSdeG e á sociedade galega e que o fago percorrendo o traballo de forma intensa e esa é a liña na que quero seguir traballando. Pero en política todo cambia e, nalgún momento, pois podería haber algún cambio que non está decidido a data de hoxe, nin tampouco cando se poida producir.\nEn todo caso, ese cambio non é para ir a Madrid, non?\nO meu compromiso vai estar con Galicia.\nE que iso o dicía tamén, ata hai nada, Feijóo...\nNon. O meu compromiso é con Galicia. Desde o primeiro momento que se produce a moción de censura eu trasladei á organización é que a miña responsabilidade é construír unha maioría social en Galicia para retirar a Feijóo, ou a quen sexa sucesor, da Xunta. Hai que descartar que eu teña nomeamento fóra de Galicia porque para eso non entrei en quinielas, nin estiven en ofrecimentos do novo goberno.\nE como ven os estudantes ter un líder do PSdeG dándolle clase?\nSen grandes cambios e con certa normalidade. Eu nas clases pois só falo das temáticas do programa da materia e non abro debate doutras cuestións. Delimito a miña tarefa docente da miña tarefa política.\nGonzalo Caballero e Pedro Sánchez\nGonzalo Caballero junto a Pedro Sánchez en el Comité Federal\nGonzalo Caballero: “Non descarto que haxa elementos que fagan mudar as miñas AMBICIÓNS políticas”. Medrinhas sem escrúpulos. Outro ao que, supostamente, lhe regalarom o posto de professor na universidade pública.\n4 Fernando G\nO de poñer fotos co actual presidente de goberno é tamén pura casualidade, ou non?\nNon sei como pode estar contento coa representación do PSdeG no Consello de Ministras: zero. Zero Zapatero. Galiza non conta. Gonzalo Caballero non conta para Sánchez. Que haxa unha persoa nada na Galiza, a de Economía, non ten que ver con que represente ao Socialismo galeguista. E o pior: o secretario xeral do PSdeG está contento! Mamaiñaaaaaa! Menudo exemplar. Iso, o seu tío, non o consentiría xamais.\nUnha pregunta: é casualidade tanto Caballero no departamento universitario do seu tío?\nAs casualidades non existen agás no imaxinario popular. Nin a natureza se rexe pola casualidade senón pola CAUSALIDADE (JA, JA,JA)\nO falar non ten cancelas... Pero algúns levamos tempo agardando que o tío resolva dunha vez o tema da Acampada contra a Pobreza sen éxito algún! E mesmo agora vemos unha nova estratexia que consiste en INVISIBILIZAR a pobreza e a exclusión social tecendo unha nova rede clientelar para lavar conciencias Aínda que valoramos calquera iniciativa que redunde na mellora da situación NON é de recibo manter esta DOBLE MORAL no Concello de Vigo https://www.noticiasvigo.es/nace-en... RESEÑA HISTÓRICA DA FARSA SOCIALISTA https://flic.kr/p/ULcmVh


Goberno, Xunta e confrarías alíanse nunha fronte común contra o furtivismo\nEn 2014 realizáronse 16.400 inspeccións de Gardacostas, fronte ás 15.500 do ano anterior, case 900 máis, segundo datos da Consellería do Medio Rural e do Mar.\nLA CRISIS MANTIENE VIVA LA ÚNICA ALMADRABA DEL…\nReunión para tratar posibles actuacións conxuntas en materia de loita contra o furtivismo. EFE\nPublicado por: Redacción EFEverde 24 febrero, 2015 A Coruña\nEFEverde.- O Goberno central, a Consellería do Medio Rural e do Mar da Xunta e a Federación Galega de Confrarías de Pescadores mantiveron hoxe unha reunión para intensificar a súa coordinación e colaboración na erradicación do furtivismo, que será delito penal para quen reincidiren neste comportamento.\n“Hai furtivismo porque hai alguén que compra ese produto”, subliñou o delegado do Goberno, Santiago Villanueva, minutos antes do encontro centrado en combater este problema “de orde pública e económica”.\nPrecisamente, a esta reunión en que serán tratadas actuacións conxuntas para loitar contra o furtivismo asisten o xeneral xefe da XV Zona da Garda Civil, José María Feliz; e o inspector xefe adxunto da Unidade de Policía Adscrita, Antonio Riádigos.\nResultado desta colaboración, os controis especiais contra o furtivismo dos servizos de Gardacostas e a Policía Autonómica triplicáronse no ano 2014, até alcanzar os 1.600, tanto en establecementos como bares e restaurantes, en camións por estrada ou en saídas ao mar de barcos e lanchas.\nA xarda, o xurelo e a ameixa foron, por esta orde, as especies extraídas por furtivos máis comisadas en 2014, cando se incautaron 100.800 quilos fronte aos 240.000 do ano anterior.\nFórmulas de coordinación\nA pesar de que descenden as incautacións, o problema persiste e “preocupa” a Administración e os propios profesionais do sector, e por iso procuran fórmulas de coordinación para atallalo, indicou Villanueva, quen lembrou que en 2014 os Corpos de Seguridade do Estado presentaron máis de 3.700 denuncias e comisaron máis de 40.000 quilos de marisco.\nPor iso, subliñou a transcendencia da emenda, presentada polo PP, ao Proxecto de lei de reforma do Código penal, pola que se tipificará por vez primeira como delito o furtivismo no marisqueo, con penas de entre seis meses e dous anos de prisión se se puxer en risco a sustentabilidade dos recursos.\n“É algo necesario” e “moi positivo para erradicar este tipo de condutas”, dixo o delegado do Goberno.\nA conselleira do Medio Rural e do Mar coincidiu en destacar a preocupación da Xunta por este tema, no que traballa desde que accedeu ao cargo, no que afrontou unha “pelexa constante” para lograr esta modificación no Código penal sobre o furtivismo reincidente.\nA razón é protexer non só a saúde dos consumidores e o traballo dos mariscadores con licenza, senón ademais a marca de calidade galega.\n“Podemos presumir de calidade sempre que o produto vaia por vías legais”, aseverou, unha misión na que se aliaron as administracións, as Forzas e Corpos de Seguridade do Estado, o Servizo de Gardacostas e as Confrarías de Pescadores ante o furtivismo, que non se está incrementado senón que baixan infraccións e, entre tanto, aumentan as inspeccións e controis.\nPor iso, a conselleira trasladou certo optimismo a pesar de que “aínda quedan moitos furtivos”, unha actividade estendida “por igual” en todo o litoral galego, con especial incidencia en Ferrol e Arousa.\nQuintana reiterou que “se non hai quen compre non hai quen colla”, polo que, ademais, pediu a colaboración cidadá para evitar a proliferación desta actividade ilegal.\n“Imos por todos”, advertiu.\nPor parte das Confrarías de Pescadores, o presidente da Federación expresou satisfacción pola reforma penal e o seu agradecemento por reunións como a de hoxe, para encamiñar unha loita “máis eficiente e eficaz” contra os furtivos ante a “insuficiencia” de medios con que contan.\n“De aí a importancia de intentar coordinar todos os esforzos para non dar paus de cego”, explicou Tomás Fajardo, nunha actividade, a furtiva, que protagoniza “agresións continuas e constantes” nos últimos tempos.\nNeste sentido, asegurou que aínda que este poida ser o único medio de vida para algunhas persoas, “non se pode favorecer a quen realiza unha actividade ilegal en detrimento doutra persoa en lista de espera” para conseguir unha licenza, e menos cando “se utiliza a violencia”, ante a que confesou que se ven “incompetentes” para poder afrontala. EFEverde\nEFEverde en Galego Galego 2015-02-24


Despois do acordo anunciado por Rajoy tras unha reunión co seu homólogo francés, Abel Caballero inficou que esta infraestrutura é “importantísima” para a “competitividade” do tecido industrial vigués, particularmente da automoción, polo que ofertou “todo o que necesiten” para o seu inicio efectivo.\nO alcalde anunciou hoxe xoves a aprobación pola Xunta de Goberno Local do acordo acadado coa Universidade Nacional de Educación A Distancia para a apertura dun aula na cidade, sede que está sufragada na súa totalidade polo Concello. Caballero agarda que a apertura, que depende agora da UNED, sexa “o antes posible”.\nO alcalde acudiu hoxe xoves ao Colexio Losada, un dos primeiros centros nos que a Policía Local imparte educación viaria no novo curso. Os axentes realizan unha laboura de formación, información e prevención ao alumnado de distintas idades de numerosos colexios vigueses.\nEspazo EMAO: exposición “Conexión inexplicable”\nEspazo EMAO a Sala de exposicións da Escola Municipal de Artes e Oficios de Vigo inaugura o día 11 “Conexión inexplicable”, proxecto común entre a fotógrafa finlandesa Maria Kärkkäinen e a artista española Antía Sánchez.\nA Fundacion Laxiero presenta “Niebla” de Din Matamoro\nO xoves, 11 de outubro, a Fundación Laxeiro inaugura a exposición titulada Niebla do artista Din Matamoro (Vigo, 1958), dentro do ciclo Entre mares que posibilita un intercambio anual de propostas mediterráneas e atlánticas entre Collblanc, Espai d’art de Castelló e a Fundación Laxeiro de Vigo.\nA partir de mediados de outubro, o departamento educativo do MARCO reinicia a súa programación habitual para escolares, así como as actividades para público familiar de fin de semana, que nesta nova tempada contan coa especial colaboración de DKV Seguros Médicos, empresa que, a través do seu programa ‘Arteria’, impulsa a innovación e a creatividade a través da arte. Grazas a este patrocinio, os talleres infantís de fin de semana no MARCO volverán ser gratuítos para público infantil e adultos acompañantes.


AMIGOS DA DORNA MECA - O Grove: marzo 2007\nPresentación de Ardentía\nFicades convidados á presentación do número 4 da Revista Ardentía, "O mar tamén ten mulleres", que terá lugar o próximo sábado día 21 de Abril na Galería Lembranza-Sargadelos, no número 53 da Rúa Castelao, ás 20:00 horas.\nO acto, amenizado por Manuel Parada Mascato, vai ser presentado por Lino Prieto, presidente da Asociación, e nel falarán:\nLuís Rei, director da revistaque tratará o tema "As mulleres do mar"\nEduardo Parada, membro da Asociación e colaborador da revista.\nPor se queredes botarlle unha ollada ó número tres podedes vela en formato pdf na web da FGCMF, ou ben facendo click aquí.\nPublicado por Amigos da Dorna Meca en 13:02 No hay comentarios:\nEste sábado temos asamblea\nLembrade que este sábado temos asamblea na Casa da Cultura Manuel Lueiro Rey ás 19:00, agradecemos a vosa presencia. Despois faremos a cena, o prazo de reserva remata hoxe mércores.\nPublicado por Amigos da Dorna Meca en 12:57 No hay comentarios:\nA revista dos Encontros de Poio 2001\nPara s que non a teñades, aquí podedes ver un enlace á Revista dos Encontros de Poio, celebrados no 2001, está n formato pdf, por se tamén queredes tela en papel.\nPublicado por Amigos da Dorna Meca en 09:24 No hay comentarios:


A Delegación do Goberno presenta o seu dispositivo contraincendios - Canal Rías Baixas\nBARBANZA> Un total de dez medios aéreos e unhas cincocentas persoas integrarán este verán o dispositivo que o Goberno Central porá a disposición da Xunta para a loita contra os incendios forestais. O Delegado do Goberno en Galicia, Javier Losada, destacou a colaboración existente entre as dúas Administracións, tanto a Central como a Autonómica.\nO delegado do Goberno en Galicia, Javier Losada, informou esta mañá do dispositivo que o Goberno Central porá a disposición da Xunta para a loita contra os incendios forestais durante este verán. O dispositivo estará composto por un total de dez medios aéreos, con maior número de unidades se foran necesarias, e máis de cincocentas persoas.\nNos próximos días está prevista a sinatura do convenio coa Xunta, no que se concretarán os detalles do reforz no dispositivo contra incendios, que coordina la Xunta ó dispor das competencias nesta materia.\nArtigo anteriorCando reabrirán os pubs e discotecas?\nSeguinte artigoUn incendio no parquing da Praza de España obriga a actuar a bombeiros de Ribeira e Boiro


HL Energía | Aviso Legal unique prestashop themes\nO GRUPO HL\nSOLICITACIÓN DE ALTA\nANOMALÍAS E FRAUDES\n1.- Datos rexistrais\nO presente aviso legal regula o uso do servizo de Internet http://www.hlenergia.com (en adiante, o «Sitio Web»), así como calquera conta ou perfil en redes sociais existentes ou futuras (en adiante, «Redes Sociais»), que HIDROELÉCTRICA DE LARACHA, S. L., con domicilio a estes efectos na avenida de Arteixo, 19 / 1.º dta. 15004 A Coruña, pon ou puider chegar a poñer á disposición dos usuarios de Internet.\nA través do Sitio Web e a súa presenza en Redes Sociais, HIDROELÉCTRICA DE LARACHA facilita aos usuarios o acceso e a utilización de diversos servizos e contidos postos á súa disposición por HIDROELÉCTRICA DE LARACHA ou por terceiros.\nO acceso e/ou utilización do presente Sitio Web e dos perfís ou contas de HIDROELÉCTRICA DE LARACHA en Redes Sociais atribúe a condición de usuario, e implica por parte deste a plena aceptación das presentes condicións de uso, así como aquelas particulares que se establezan para determinados servizos que complementarán a estas, comprometéndose a utilizar os usuarios, de conformidade coa lei, o presente aviso legal, as condicións particulares de certos servizos e demais avisos, regulamentos e instrucións postos no seu coñecemento, así como a moral e os bos costumes xeralmente aceptados e a orde pública.\nA páxina www.hlenergia.com e os perfís/contas de HIDROELÉCTRICA DE LARACHA nas Redes Sociais poden ser visitadas libremente polos usuarios, excluíndo aquelas partes en que se encontraren «áreas de acceso privado» e/ou servizos, así como en determinadas Redes Sociais, que esixiren a inscrición nun rexistro de usuarios, que implicase o cumprimento do correspondente proceso, que se efectuará na forma expresamente indicada no propio servizo ou Rede Social, ou nas condicións particulares que os regulen.\nToda a información que facilite o usuario en calquera caso deberá ser veraz. A estes efectos o usuario garante a autenticidade de todos aqueles datos que comunique como consecuencia da utilización do Sitio Web e/ou dos perfís/contas de HIDROELÉCTRICA DE LARACHA nas Redes Sociais. De igual forma, será responsabilidade do usuario manter toda a información facilitada a HIDROELÉCTRICA DE LARACHA permanentemente actualizada, de forma que responda en cada momento á situación real do usuario, e non será responsable HIDROELÉCTRICA DE LARACHA dos prexuízos que se poidan causar a terceiros pola información que facilite.\nA tal efecto, o usuario absterase de utilizar calquera dos servizos e/ou perfís ou contas con fins ou efectos ilícitos, prohibidos no presente aviso legal, lesivos dos dereitos e intereses de terceiros que de calquera forma poidan danar, inutilizar, sobrecargar, deteriorar ou impedir a normal utilización dos servizos e/ou perfís/contas, os equipos informáticos ou os documentos, arquivos e toda clase de contidos almacenados en calquera equipo informático («hacking») de HIDROELÉCTRICA DE LARACHA, doutros usuarios ou de calquera usuario de Internet (hardware e software).\nEn particular, e a título simplemente orientativo, non exhaustivo, o usuario comprométese a non transmitir, difundir ou poñer á disposición de terceiros informacións, datos, contidos, mensaxes, gráficos, debuxos, arquivos de son e/ou imaxe, fotografías, gravacións, software e, en xeral, calquera clase de material que:\n- de calquera forma sexa contrario, menosprece ou atente contra os dereitos fundamentais e as liberdades públicas recoñecidas constitucionalmente, nos tratados internacionais e no resto da lexislación, especialmente toda aquela relacionada co tratamento de datos persoais;\n- induza, incite ou promova actuacións delituosas, denigrativas, difamatorias, infamantes, violentas ou, en xeral, contrarias á lei, á moral e os bos costumes xeralmente aceptados ou á orde pública;\n- incorpore, poña á disposición ou permita acceder a produtos, elementos, mensaxes e/ou servizos delituosos, violentos, ofensivos, nocivos, degradantes ou, en xeral, contrarios á lei, á moral e aos bos costumes xeralmente aceptados ou á orde pública;\n- sexa falso, ambiguo, inexacto, esaxerado ou extemporáneo, de forma que induza ou poida inducir a erro sobre o seu obxecto ou sobre as intencións ou propósitos do comunicante;\n- estea protexido por calquera dereito de propiedade intelectual ou industrial pertencente a terceiros, sen que o usuario obtivese previamente dos seus titulares a autorización necesaria para levar a cabo o uso que efectúa ou pretende efectuar;\n- viole os segredos empresariais de terceiros;\n- sexa contrario ao dereito á honra, á intimidade persoal e familiar ou á propia imaxe das persoas;\n- de calquera maneira menoscabe o crédito de HIDROELÉCTRICA DE LARACHA ou de terceiros;\n- infrinxa a normativa sobre segredo das comunicacións;\n- constitúa, no seu caso, publicidade ilícita, enganosa ou desleal e, en xeral, que constitúa competencia desleal;\n- incorpore virus ou outros elementos físicos ou electrónicos que poidan danar ou impedir o normal funcionamento da rede, do sistema ou de equipos informáticos (hardware e software) de HIDROELÉCTRICA DE LARACHA ou terceiros, ou que poidan danar os documentos electrónicos e arquivos almacenados en ditos equipos informáticos;\n- provoque polas súas características (tales como formato, extensión, etc.) dificultades no normal funcionamento do servizo;\n- conteña etiquetas HTML diferentes daquelas expresamente autorizadas por HIDROELÉCTRICA DE LARACHA.\nO usuario comprométese a utilizar correctamente os contidos postos á súa disposición no Sitio Web e/ou nas contas/perfís de HIDROELÉCTRICA DE LARACHA nas Redes Sociais, entendendo por estes, sen que esta enumeración teña carácter limitativo, os textos, fotografías, gráficos, imaxes, iconas, tecnoloxía, software, enlaces e demais contidos audiovisuais ou sonoros, así como o seu deseño gráfico e códigos fonte, de conformidade coa lei, o presente aviso legal, as condicións particulares de certos servizos e demais avisos, regulamentos, uso e instrucións postos no seu coñecemento, así como coa moral e os bos costumes xeralmente aceptados e a orde pública, e en particular comprométese a absterse de:\n- reproducir, copiar, distribuír, poñer á disposición ou de calquera outra forma comunicar publicamente, transformar ou modificar os contidos, a menos que se conte coa autorización do titular dos correspondentes dereitos ou iso resulte legalmente permitido;\n- suprimir, manipular, ou de calquera outra forma alterar o «copyright» e demais datos identificativos da reserva de dereitos de HIDROELÉCTRICA DE LARACHA ou dos seus titulares, das marcas dixitais ou de calquera outro medio técnico establecido para o seu recoñecemento;\n-obter, e mesmo tentar obter, os contidos, empregando para iso medios ou procedementos distintos dos que, segundo os casos, se puxesen á súa disposición a este efecto, ou se indicasen neste sentido, nas páxinas web onde estean os contidos ou, en xeral, dos que se empreguen habitualmente en Internet.\n4. Introdución de hiperenlaces\nOs usuarios, e todas aquelas persoas que teñan intención de establecer un hiperenlace entre a súa páxina web ou portal e o sitio web www.hlenergia.com ou naquelas contas/perfís daquelas redes sociais que o posibiliten, deberán cumprir as seguintes condicións:\n- O hiperenlace unicamente permitirá o acceso á homepage ou páxina de inicio do Sitio Web, pero non poderá reproducila de ningunha forma;\n-Non se creará un frame sobre as páxinas web do Sitio Web.\n-Non se realizarán manifestacións ou indicacións falsas, inexactas ou incorrectas sobre as páxinas web do Sitio Web, os servizos subministrados e/ou as contas ou perfís de HIDROELÉCTRICA DE LARACHA nas Redes Sociais.\n- Non se dará a entender por ningún modo que HIDROELÉCTRICA DE LARACHA autorizou o hiperenlace, ou que asumiu dalgunha maneira os servizos ofrecidos ou postos á disposición desde a páxina web e/ou conta/perfil da rede social en que se establece o hiperenlace.\n- A excepción feita daqueles signos que formen parte do mesmo hiperenlace, a páxina e/ou o perfil/conta da rede social en que se estableza o hiperenlace non conterá ningún signo distintivo, dos recoñecidos pola lexislación vixente, dos que sexa titular HIDROELÉCTRICA DE LARACHA, salvo que fose expresamente autorizado por esta.\n- A páxina web e/ou conta da rede social en que se estableza o hiperenlace non conterá contidos contrarios a calquera dereito de terceiros, nin conterá informacións ou contidos ilícitos, contrarios á moral o aos bos costumes xeralmente aceptados e á orde pública.\n5. Propiedade industrial e intelectual\nA totalidade deste Sitio Web, así como das contas/perfís de HIDROELÉCTRICA DE LARACHA en Redes Sociais: texto, imaxes, marcas comerciais, logotipos, arquivos de audio e vídeo, botóns, arquivos de software, combinacións de cores, así como a estrutura, selección, ordenación e presentación dos seus contidos son propiedade de HIDROELÉCTRICA DE LARACHA ou de terceiros, e están protexidos polas leis españolas e internacionais sobre propiedade industrial e intelectual. Así mesmo, e sen prexuízo do anteriormente citado, o contido do Sitio Web ten a consideración de programa de ordenador e élle de aplicación toda a normativa española e comunitaria europea vixente na materia.\nPolo feito do acceso que o usuario realiza ao Sitio Web e/ou á conta/perfil de HIDROELÉCTRICA DE LARACHA en determinada rede social, non poden entenderse cedidos a este ningún dos dereitos de explotación que existan ou poidan existir sobre ditos usos máis alá dos estritamente necesarios para o seu correcto uso.\n6. Limitación de responsabilidade\nHIDROELÉCTRICA DE LARACHA exclúe, con toda a extensión que permite o ordenamento xurídico, calquera responsabilidade polos danos e perdas de toda natureza que poidan deberse a:\n- Presenza de virus, ou a presenza doutros elementos nos contidos que poidan producir alteracións no sistema informático, documentos electrónicos ou ficheiros dos usuarios.\n-A transmisión, difusión, almacenamento, posta a disposición, recepción, obtención ou acceso aos contidos.\n- Falta de dispoñibilidade ou de continuidade do funcionamento do Sitio Web, os seus servizos e/ou contas/perfís en redes sociais, á defraudación da utilidade que os usuarios puidesen atribuír ao Sitio Web e/ou ao perfil/conta nunha determinada rede social, á falibilidade do Sitio Web, os seus servizos e/ou perfís/contas de redes sociais, e, en particular, aínda que non de modo exclusivo, aos fallos no acceso ás distintas páxinas web do sitio, os seus servizos e/ou perfís/contas de HIDROELÉCTRICA DE LARACHA en redes sociais.\n-O correcto funcionamento dos dispositivos técnicos de enlace (tales como, entre outros, banners e botóns), directorios e ferramentas de busca que permitan aos usuarios acceder a sitios web e/ou perfís/contas de redes sociais pertencentes e/ou xestionados por terceiros. A instalación destes dispositivos técnicos ten por único obxecto facilitar aos usuarios a busca e o acceso á información, contidos e servizos dispoñibles en Internet.\n- A calidade, licitude, fiabilidade e utilidade da información, contidos e servizos existentes nos sitios enlazados.\n-A utilización dos servizos e dos contidos por parte dos usuarios, ou que poidan deberse á falta de veracidade, vixencia, exhaustividade e/ou autenticidade da información que os usuarios proporcionan a outros usuarios.\n- Os contidos que os usuarios dos foros de debate, listas de distribución e/ou perfís/contas de HIDROELÉCTRICA DE LARACHA en redes sociais poidan introducir, ou das opinións vertidas nestes, e serán única e exclusivamente estes os responsables de ditas accións. De acordo co anterior, HIDROELÉCTRICA DE LARACHA resérvase a facultade de retiralos temporal ou definitivamente, así como, nos casos que ao seu xuízo así o requiran, establecer os mecanismos necesarios para non volver a permitir o acceso ao servizo e/ou ao perfil/conta de HIDROELÉCTRICA DE LARACHA.\nOs usos e regras que HIDROELÉCTRICA DE LARACHA segue en cumprimento da Lei Orgánica 15/99 de 13 de decembro, Lei de protección de datos de carácter persoal, e a súa normativa de desenvolvemento, son os que se expoñen no capítulo de privacidade «Política de privacidade» da presente páxina web.\n8. Tratamento de cookies\nHIDROELÉCTRICA DE LARACHA informa ao usuario do seu Sitio Web da utilización de cookies propias e de terceiros a fin de proporcionar unha mellor xestión e atención por parte desta do servizo demandado. Ditas ferramentas informáticas son ficheiros que se descargan no seu ordenador, cuxa finalidade principal é recoñecer o usuario e os seus hábitos de navegación.\nHIDROELÉCTRICA DE LARACHA, a fin de ampliar e clarificar o anterior, pon á súa disposición a primeira «Guía en Europa sobre o uso de cookies», elaborada polas autoridades europeas en materia de protección de datos de carácter persoal en colaboración con distintos representantes da industria. Non obstante o anterior, o usuario sempre poderá encontrar información a este respecto convenientemente actualizada en http://www.agpd.es.\nNoutra orde de cousas, sinalamos (non con carácter exhaustivo, xa que por diversas cuestións técnicas propias ou de terceiros poden variar nun determinado momento) a continuación as cookies utilizadas por HIDROELÉCTRICA DE LARACHA ou terceiros no seu Sitio Web.\nTÁBOA DE COOKIES\nCookie da Directiva de Cookies\nRexistra si Vd. acepta a nosa Política de Cookies e almacenase durante 60 días para non volver a mostar o aviso emerxente de política de cookies.\nEsta páxina web utiliza Google Analytics, un servizo analitico de webprestado por\nGoogle, Inc., unha compañía de Delaware con oficina principal no1600 Amphitheatre Parkway, Mountain View (California), CA 94043, Estados Unidos ("Google").\nGoogle Analytics utiliza "cookies", que son arquivs de texto ubicados no seu ordenador, para axudar ó website a analizar o uso que fan os usuarios do sitio web. A información xerada por a cookie acerca do seu uso do website (incluindo a súa dirección IP) será directamente transmitida y arquivada por Google nso servidores de Estados Unidos. Google usará esta información por a nosa conta co propósito de seguir a pista do seu uso do website, recopilando informes da actividade do website e prestando outros servizos relacionados coa actividade do website e o uso de Internet.\nGoogle poderá transmitir dita información a terceiros cuando sexa requerida por a lexislación, o cando devanditos terceiros procesen a información por conta de Google. Google non asociará a súa dirección IP con ningún outro dato do que dispoña Google.\nVoste de pode rexeitar o tratamiento dos datos ou a información rexeitando o uso de cookies mediante a selección da configuración apropiada do seu navegador, sendo así, vostede debe saber que de faceloe puede ser que no poida ustilizar a plena funcionabilidade deste website. Ao utilizar este website vostede consinte o tratamento de información acerca de vostede por Google na forma y para os fins arriba indicados\nNota: HIDROELÉCTRICA DE LARACHA comprométese, na medida das súas posibilidades, a manter la lista precedente debidamente actualizada (última versión: dd/mm/aa).\nAsí mesmo, informámolo de que co obxecto de bloquear ou impedir a utilización de cookies e dependendo do navegador utilizado deberá dirixirse con carácter xeral ao capítulo de seguridade ou configuración deste. De todas as formas, consulte a axuda do seu navegador.\nTodas as notificacións realizadas por un usuario ou terceiro a HIDROELÉCTRICA DE LARACHA consideraranse eficaces sempre que se dirixan, mediante envío por correo postal certificado, ao enderezo: Avenida de Arteixo, 19 / 1º Dcha. 15004 A Coruña.\nSe a comunicación se refire á realización de actividades ilícitas ou á infracción de dereitos de propiedade industrial ou intelectual, debe axuntar documentación que acredite os feitos, así como declaración expresa da veracidade desta.\n9. Duración e suspensión dos servizos\nHIDROELÉCTRICA DE LARACHA resérvase a facultade de suspender os servizos cando o estime pertinente, e en particular a aqueles usuarios que infrinxan o establecido no presente aviso legal.\nO presente aviso legal e todas as relacións que se establezan entre HIDROELÉCTRICA DE LARACHA e o usuario rexeranse polo establecido na lexislación española. HIDROELÉCTRICA DE LARACHA e o usuario acordan someterse exclusivamente á xurisdición dos xulgados da Coruña para a resolución de calquera disputa que xurda entre ambos.\n© HL Energía 2018\nAviso Legal │Política de Privacidade\nAvda. De Arteixo, 19\nTlf 981 277 404\nFax 981 277 433\nAvda. Dr. López Astray, 22\nTlf 881 916 805\nFax 981 606 672


É bo cortarlle o pelo ó can en verán? – Centro Comercial Aberto\nÉ bo cortarlle o pelo ó can en verán?\nHome/Servizos en Arteixo, Tendas de decoración en Arteixo/É bo cortarlle o pelo ó can en verán?\nCoa chegada do bo tempo e o calor toca preguntarse se é adecuado para os peludos cortar o seu pelamen. A resposta non é tan sinxela como decir si ou non, polo que a continuación imos profundizar nesta cuestión.\nEn primeiro lugar hay que comprender para que usan o pelo os cans. Non so protexe do frío en inverno, también do calor en verán. Se non tiveran pelo sufrirían na súa pel o efecto nocivo dos raios do sol. É dicir, teñen que ter cabelo tamén cando chega o calor. Sen embargo, este ten que estar moi ben coidado, sen nós e tratado por profesionais.\nPorque o que nunca has de facer e rapar o teu can na casa, podes facerlle dano e o deixarás a mercé do sol de verán. Na perrucaría canina Hocicalados saberán cortarllo á perfección, arreglando o seu flequillo, peiteando os nós que aparecen no seu corpo ou aplicando un tratamento para que o pelamen esté forte, san e sen parásitos.\nÉ bo cortarlle o pelo ó can en verán? Si, pero só se o fai un profesional, e nunca rapalo\nEsta regra aplícase a todos os cans, pero é certo que existen algunhas razas como son o Teckel, o Cocker Spaniel, West Highland White Terrier ou o Schnauzer que si que teñen un tipo de pelo que temos que arreglar cada 8 ou 10 semanas en verán e inverno. Falamos de cans de pelo duro onde o ideal é facerlles un bo stripping cada dous meses. A pregunta agora é: e se o meu can é dunha raza mixta?\nPoidas cortarlle o cabelo ou non, o mellor é que visites Hocicalados. En verán saímos de excursión, a praia ou de viaxe. Compre que teñas claro os coidados que necesita o seu cabelo e o importante qué é para el. Na mellor perrucaría para to teu amigo que temos en Arteixo saberán aconsellarche e deixalo tan guapo que parecerá un can de concurso.\nPor CCA Arteixo|2018-07-05T16:28:10+02:0027-06-2018|Servizos en Arteixo, Tendas de decoración en Arteixo|0 Comments


Modesto Lomba, deseñador e presidente da Asociación de Creadores de Moda de España: "As avoas aprecian mellor cás mozas un bo patrón na roupa" | Revista | EROSKI CONSUMER\nModesto Lomba, deseñador e presidente da Asociación de Creadores de Moda de España: "As avoas aprecian mellor cás mozas un bo patrón na roupa"\nTrátase non tanto de outorgarlle cariz universitario coma de forma-los profesionais a nivel superior. Ademais, e isto descoñécese, a industria da moda ten unha gran capacidade de crecemento e de xerar postos de traballo, só hai que ve-lo caso de Italia e Estados Unidos. O noso país non ten unha engrenaxe industrial básica seria, falo de directivos, xestores, estilistas, xastres, comunicadores... A nosa Asociación promove cursos dirixidos a estes mozos que queren facer da moda a súa profesión.\nO minimalismo evolucionará como o fixo o Barroco ou o Romanticismo, porque é un movemento artístico e como tal rematará morrendo, pero non sen antes impregna-la súa filosofía en ámbitos máis alá da moda: o fogar, a música... e mesmo a gastronomía. Pero pasará aínda que non xurda ningunha corrente coa forza suficiente para desprazalo.\nÉ a estructura, a raíz de todo o traballo. O deseño dos patróns é un traballo arquitectónico que responde a unha investigación: ónde está a pinza e ónde está o corte, que se une á mestría de manexa-los tecidos clásicos e outorgarlles novos volumes, que xurdan prendas diferentes... Aínda que traballes con novas tecnoloxías, a xastrería segue sendo saber cortar. Precisaríase un máster para forma-la xente nova no coñecemento do que é un bo patrón. Non viviron a época na que o importante era un bo tecido adecuadamente cortado. Cando unha noiva vén ó noso estudio, se está acompañada pola avoa sabemos que a comunicación vai ser máis doada e que o traballo se vai entender.\nA moda xa non é só roupa, está en tódolos lados: complementos, decoración, perfumes, útiles domésticos...


Os dinosauros e o reflexo da súa alimentación nos dentes - Clínica Pardiñas\nOs dinosauros e o reflexo da súa alimentación nos dentes\nA pesar de que se extinguiron hai 66 millóns de anos, os dinosauros seguen sendo un tema de total actualidade. Recentemente, dous investigadores da universidade canadense de Calgary demostraron que a forma dos dentes é unha proba máis que evidente de que cada especie de dinosauro herbívoro tiña as súas preferencias de menú. Acaso a todos os homes nos gustan os espaguetis?\nA investigación apóiase en que segundo o tipo de dieta que seguise o dinosauro os seus dentes se desenvolverían dunha ou outra forma. E na mesma dirección, el ter cada especie un tipo de dentadura diferente facilitaríalle comer un ou outro tipo de alimentos. Esta é só unha pequena introdución a un tema sobre o que estes investigadores escribiron moito. Se queredes saber máis deste interesante descubrimento animámosvos a pasarvos pola web onde colgaron a publicación.


Cada vez que Moroni pechaba os ollos, as pálpebras eran dúas diapositivas fixas do rostro da súa nai en branco e negro: nos ollos afundidos unhas meniñas descoloridas polo sol e a area, na face reflexadas as dunas, a fame e o desconcerto.\nCase prefería permanecer sempre esperto, prefería non lembrala pois por moitas voltas que lle dera\nno maxín nunca chegaría a comprender que ela, a súa mama, mentres durmía, o deixara abandonado naquel campo de refuxiados, descoñecidos, famentos e cotrosos, cheirando a mexo e excrementos.\nPrimeiro chorou só tras dun poste sen que lle fixeran caso, choraban moitos. Alguén lle poñía ao lado unha cazola cun líquido escuro que os primeiros días se negou a probar. Logo tivo que aceptalo porque os dentes cravábanselle no estómago.\nPasados os días suficientes para entender que a mama non regresaría, un día pola mañá sentiuse con forzas para arrastrarse ata cabo de quen lle pareceu o xefe daquel campo. Un home enorme, moreno, barba tan negra e poboada que a boca semellaba unha fenda oculta naquela espesura. Os homes do seu país non tiñan tanta barba, nin o nariz tan aguzado.\nCon medo, porque non o coñecía e porque levaba un gran rifle no ombreiro, tiroulle polo saio branco que o envolvía .\nO xefe , Amir, mirouno cos enormes ollos negros que non lle pareceron tan feros como se imaxinaba e respondeulle nun idioma que non comprendeu ben.\n-Son Moroni, mama deixoume aquí só e non sei que hei facer, teño moito medo. Saímos da casa a noite que os talibáns viñeron á escola e mataron o mestre, algunhas nenas e despois ao meu baba e moitos homes máis de Kandahar.\nAmir sacou de debaixo da túnica un envoltorio e contoulle a Moroni con paciencia, para que o entendera, que aquilo eran cartos que lle deixara Aisha, a súa mama, para que fixera o posible por alcanzar o soñado Occidente antes de que os talibáns acabaran con toda a familia.\n-Túa nai non regresará, Moroni, porque unha muller soa en Irán vale menos co rabo dun porco.\nEla arriscouse traéndote aquí e deixarche os cartos para que trates de fuxir a través de Turquía a outros países onde non te maten por ter o nariz chato, nin por ler libros, nin por crer o que queiras. ..\nPolo rostro de Moroni precipitábase unha fervenza de bágoas e ao pechar as pálpebras, engaiolado, contemplou o rostro colorido e vívido da súa mama.\nPublicado por gema en jueves, febrero 28, 2013\nUn relato distinto, con dificultades para vencellalo a foto , pero que ti es quen de conseguilo,claro que podía encadrar en calquera outro retrato, pero mereceu a pena o risco pola orixinalidade do texto, que ademáis esta ben ambientado e moi ben artellado. Gustarme.\nCreo que ten un erro no título porque supoño que e o nome do rapaz o que pretendías poñer.\nTés toda a razón co título, que raro que me trabucara ......\nBueno, o dos ollos de cada quen é coma un milagre: ese rostro para min non podía ser outra cousa. Como non ha ser difícil a comunicación se o atlas mental dos seres é tan diferente\nana lopez 9:44\nA verdade é un luxo poper contar a estas horas da mañá, a febre dame unha pequena tregua, con os relatos sempre fermosos das miñas amigas.\nHoxe Moroni emocionoume, !cantos haberá por aí!e cantas mamás sacrifican cada día a súa vida polos fillos, a mágoa é que non vai a ser facil a vida para Moroni, espero que non perda nunca a imaxe da mamá e que o seu sacrificio lle axude nun futuro que se me antoxa duro.\nGrazas gema pola túa sensibilidade.\nE aquí, a pesar da crise, os nenos teñen mais do que necesitan. E os pais perden a perspectiva. Os maleducamos e lle inculcamos uns valores de sociedade de consumo e imitación de uns modelos non válidos. Pasamos da prohibición a o exceso de permisividad. E despois nos mandan a o asilo... o nos deixan abandonados nas gasolineiras, como cans.\nPerdón po lo galego feito na casa... non dou pra mais.\nRelato fermoso, tenro e por desgracia real como a vida(inxusta) misma.\nNoraboa Angela polo teu galego que me parece moi bo, e tamén a todas polo xenerosas que sodes co meu escrito.\nTeremos que ir buscando outra cousiña, a ver se alguén se anima.


Letras Galegas 2005 - Lorenzo Varela - Pensamento\n«As obras de Luís Seoane dan a sensación de seren, en conxunto, algo así como as emisións avasaladoras, constantes e varias, dunha inagotábel e delicada caixa de resonancia, da que non estarían excluídas as posibilidades da invención.»\n«Luís Seoane é de raíz primitiva, barroca, romántica. É un pintor romántico, cun romantismo cuxo tronco fixeron aínda máis sólido ao ludibrios e suicidios surrealistas. Por iso non o atrae o prodixioso, severo mecanismo dos límites; sorrí cando alguén tenta explicar o azar coa alucinante trampa de probabilidades [...]»\nSeoane, Botella al Mar, Bos Aires, 1948.\n[Tradución da Biblioteca Virtual Galega]\n«Pertence Luís Seoane ao reducido número dos mellores espíritos da minha xeración, a aqueles que na nosa xiria de xuventude, a de sempre, considerábamos de "a grande línea", "cheguen ou non". Nunha palabra, formaba parte "dos fieis".»\n«Presentación de Luís Seoane», pronunciada nunha exposición individual do artista no exilio e reproducida en Lorenzo Varela: Ensayos, conferencias y otros escritos (ed. de X. L. Axeitos), Ediciós do Castro, Sada-A Coruña, 2001, pp. 196-211.


Vieiros: Galiza Hoxe - Asasinan o 'Nino' Vieira, presidente de Guiné-Bissau\nReacción á morte do xeneral Tagma na Waie\nAsasinan o 'Nino' Vieira, presidente de Guiné-Bissau\nHoras despois rexistráronse tiros esporádicos e algunha pillaxe. A viúva do mandatario está refuxiada na embaixada de Angola.\nRedacción - 14:05 02/03/2009\nTags: asasinato Batista Tagme na Wai Guiné-Bissau Nino Vieira\nNino Vieira e a súa viúva\nO presidente de Guiné-Bissau, João Bernardo 'Nino' Vieira, e o xefe do Estado Maior, o xeneral Batista Tagme Na Wai, morreron na madrugada do domingo ao luns en dous atentados perpetrados supostamente por militares. O Goberno de Carlos Gomes Júnior, líder do PAIGC, reuniuse de urxencia para analizar a situación, informou o ministro da Defensa, Artur Silva.\nHoras despois ouvíanse en Bissau, a capital, disparos e fortes explosións, segundo informan axencias lusas. Todo parece indicar que o asasinato do xefe de Estado é unha reacción dos militares afectos ao xeneral Tagma na Waie, considerado un vello rival do Nino Vieira, finado pouco antes durante unha acción violenta.\nEn xaneiro, Tagma na Waie acusara os homes do presidente de o quere asasinar, mais daquelas afirmárase que houbera un disparo accidental de un membro da seguridade da Presidencia da República ao paso do xeneral. O corpo 'pretoriano', constituído por unha milicia coñecida como "aguenta", desmantelouse logo do incidente.\nSegundo unha testemuña citada polo xornal Semana Online de Cabo Verde, o Batalhão de Mansoa, afecto ao Tagma na Waie, foi quen lanzou o ataque sobre a residencia do Nino Vieira, no que houbo máis vítimas mortais. A súa viúva, Romana Vieira, encóntrase refuxiada na embaixada de Angola. As primeiras informacións dábana como ferida ou mesmo morta.\nGuiné-Bissau, independente dende hai 35 anos, basea a súa economía na exportación de anacardos. É un dos países máis pobres do mundo e a súa seguridade viuse ameazada nos últimos anos polos carteis colombianos que utilizan o seu territorio como refuxio para almacenar e distribuír a cocaína cara a Europa.\nSoldados tentan asaltar a residencia do presidente da Guiné-Bissau\nA Guiné-Bissau vai as urnas á procura de estabilidade


Concello de Mos » 221 cativos mosenses participan este ano no campamento infantil estival Mañás de Verán\nInicioActualidade221 cativos mosenses participan este ano no campamento infantil estival Mañás de Verán\nEsta cifra pode incrementarse, xa que aínda quedan prazas dispoñibles para as dúas últimas quendas\nA alcaldesa de Mos, Nidia Arévalo, e a concelleira de Educación mosense, Julia Loureiro, visitaron hoxe no Colexio Mestre Martínez Alonso de Castro-Mos aos 27 nenos e nenas mosenses que están a participar na cuarta quenda do campamento infantil estival Mañás de Verán.\nNa cuarta quenda, que se desenvolve dende o día 1 de agosto ao 16 de agosto, participan 27 rapaces. Na primeira, que se celebrou do 24 de xuño ao 28 de xuño, houbo 13 participantes; na segunda (do 1 ao 15 de xullo) houbo 77 participantes, e na terceira (do 16 ao 31 xullo), 67 participantes.\nNas dúas últimas quendas, a quinta e a sexta, aínda quedan prazas libres por se alguén está interesado en participar. Para facelo deben dirixirse á oficina da OMIX no Multiusos das Pozas ou chamar por teléfono ao número 986 33 94 04.\nPolo de agora na quinta quenda (do 19 ao 30 de agosto) están incritos 27 cativos e na sexta e última semana de campamento (do 2 ao 6 setembro) hai 10 inscritos. Deste xeito, o número de nenos e nenas que a día de hoxe participa nas Mañás de Verán do Concello de Mos é de 221.\nA primeira e última quendas do campamento teñen unha duración dunha semana, mentres que as outras catro quendas do campamento teñen unha duración de quince días. Trátase dunha iniciativa dirixida a nenos e nenas 3 a 12 anos de idade. O campamento lévase a cabo nas instalacións do colexio Mestre Martínez Alonso (Castro-Mos), en horario de 9.00 a 14.30 horas.\nNa presente quenda os 27 cativos participantes farán dúas saídas, unha excursión á praia, que xa realizaron, e unha visita ao parque da auga da Pesqueira que se levará a cabo durante esta semana.\nAs representantes locais, Arévalo e Loureiro, destacaron “a importancia que este programa municipal ten sobre todo no que respecta á conciliación da vida familiar e laboral nunha época do ano na que os/as nenos/as están de vacacións e os pais/nais deben seguir acudindo aos seus postos de traballo”.\n“Ademais de contribuír a facilitar a conciliación da vida familiar e laboral dos proxenitores, ofertámoslles aos cativos unha alternativa de lecer educativo que combina didáctida e diversión, fomentando a educación en valores a través do xogo”, explicaron a rexedora local e a edil de Educación.


Pontón advirte a Feixoo que a “propaganda” non vai solucionar a crise demográfica\nA portavoz nacional insta o presidente a unha “mudanza de prisma” na que a creación de emprego e a política social sexan alicerces para reverter a perda de poboación.\nRedacción 16:01 do 1 de xullo de 2019\nAs medidas anunciadas pola Xunta para combater a crise demográfica non convencen o BNG, que as considera “unha nova entrega de propaganda”. A perda de poboación e a queda en nacementos non se vai reverter aplicando políticas ‘natalistas’ sen máis, consideran as e os nacionalistas. “A situación de colapso demográfico retrata o fracaso das políticas do PP nos últimos anos incluído o decenio negro de Feixóo, que responde a esta crise cunha fuxida cara adiante na que só achega propaganda como a anunciada Lei de impulso demográfico, puro parche propagandístico que non ten ningunha medida nova e que na práctica non é máis que un remix de medidas natalistas fracasadas”, dixo Ana Pontón, portavoz do BNG.\nPontón contrapuxo medidas como o cheque-bebé ou as caixas de benvida con actuacións como a lanzada polo Goberno luso de fomentar con 6.500 euros a volta da xente moza que colleu as maletas. O Bloque considera fulcral “un cambio de prisma” nunha dobre liña: intervención directa na economía para xerar emprego estábel e de calidade e, ao tempo, unha política social integral que facilite a vida laboral e familiar.\nPontón tamén expresou “a máxima preocupación” pola situación de Acoa. “Son 400 familias pendentes dun fío ante unha Xunta e un Goberno central que non estiveron á altura”, indicou en rolda de prensa, “e o que vimos esta fin de semana fala da incompetencia política de ambos””.\nDe naufragar a venda a Parter, o BNG pide a Xunta e Estado a intervención pública da factoría. Unha medida que, segundo un estudo da UDC, sería legal e viábel.\nEn relación á conformación do futuro goberno do Estado, e a preguntas dos medios, Pontón puxo o foco no feito de que “Galiza estea desaparecida” dun debate sobre a gobernabilidade do Estado que dura semanas, o que reflexe “unha irrelevancia política como país que ten graves consecuencias”.\nBNG ANA PONTÓN PARLAMENTO DEMOGRAFÍA\nVillares chama desde o grupo mixto a “reilusionar o electorado”


Celebra el Día del Enoturismo con 'Os sabores do Atlántico'\nCelebra o Día Europeo do Enoturismo con ‘Os sabores do Atlántico’\nGoza dunha recopilación do mellor de 'As tardes do Atlántico'\nO próximo domingo 11 de novembro celébrase o Día Europeo do Enoturismo e, dende Bodegas Martín Códax sumámonos á celebración con evento que non podrás dedixar pasar. E é que desoís do éxito colleitado este verán pola experiencia enoturística ‘As tardes do Atlántico’, non se nos ocorre mellor maneira de festexar este día coas maridaxes que mellor acollida tiveron ao longo dos tres eses que durou a experiencia. Así, os participantes podrán gozar da combinación dos variados albariños da bodega acompañados por platos onde a fusión e a atlanticidade xogan un papel determinante, sempre buscando destacar a calidade e a personalidade dos productos da zona.\nO evento dará comezo ás 12.00 horas cunha breve visita á bodega para coñecer mais sobre a súa historia, a sua filosofía e a elaboración dos seus viños. Algúns deses viños serán os que probarán justo despois, durante a cata maridaje na que os asistentes poderán vivir unha experiencia totalmente atlántica, saboreando os viños procedentes de viñedos do Val do Salnés acompañados por maridaxes únicas e elaboracións transgresoras.\nA actividade, que conta cunha aforo máximo de 45 persoas, ten un prezo de 30 euros. Se estás interesado en asistir e participar na actividade, debes adquirir as entradas a través da páxina web da bodega (www.martincodax.com), única canle de venda.\nNon esperes ao último momento e faite xa coa túa entrada!\nCOMPRA AS TÚAS ENTRADAS AQUÍ!\nNOTA: Está totalmente prohibida a entrada a menores de idade.\nEtiquetas: cata maridaje, gastronomía, Os sabores do Atlántico, rias baixas, vino\n02 de Decembro de 2018 ás 15:16 hrs.\nAlbarino de 2017 bom


Consello: como atopar imaxes vectoriais similares no seu sitio de fotos con fotos coa busca de imaxes de Google | Martech Zone\nAs organizacións adoitan empregar ficheiros vectoriais que teñen licenza e están dispoñibles a través de sitios de fotos de stock. O desafío chega cando queren actualizar outras garantías dentro dunha organización para que coincidan co estilo e a marca asociados á iconografía ou símbolos lanzados anteriormente.\nÁs veces, isto podería deberse tamén á facturación ... ás veces os novos deseñadores ou recursos das axencias toman o control e os esforzos de deseño cunha organización. Isto ocorreu recentemente connosco cando nos fixemos cargo dunha empresa e axudámolos na creación de contido.\nUse a busca de imaxes de Google para atopar vectores similares nun sitio de fotos\nO truco que me gustaría compartir con todos é usar a busca de imaxes de Google. A busca de imaxes de Google permítelle cargar unha imaxe e responder con imaxes similares en toda a web. Non obstante, un atallo é que realmente podes buscar nun sitio específico ... como un sitio de fotos de stock.\nSon afiliado e cliente de longa data Depositphotos. Teñen unha selección incrible de imaxes, ficheiros vectoriais (EPS) e vídeos no seu sitio con prezos e licenzas excepcionais. Vexa como uso Google Image Search para atopar vectores adicionais no seu sitio que coincidan co mesmo estilo.\nPara o exemplo anterior, teño que exportar a miña imaxe vectorial a un formato png ou jpg para cargar na busca de imaxes de Google:\nComo buscar vectores similares nun sitio de fotos\nO primeiro paso é usalo Busca de imaxes de Google. A ligazón para isto está na esquina superior dereita da páxina de inicio de Google.\nA busca de imaxes de Google ofrece un cargar icona onde pode cargar a imaxe de mostra que desexa buscar.\nBusca de imaxes de Google fornece unha icona de carga onde pode cargar a imaxe de mostra que desexa buscar. Tamén hai unha opción para pegar un URL de imaxe se sabe onde reside a imaxe no seu sitio.\nAgora o Páxina de resultados de busca de imaxes de Google proporcionará a imaxe. Tamén pode incluír termos de metadatos incrustados no ficheiro de imaxe.\nAquí é onde está o truco ... podes engadir un parámetro de busca só buscar dentro dun único sitio web usando a seguinte sintaxe:\nOpcionalmente, tamén podes engadir outros termos se queres, pero normalmente non o fago cando busco vectores para atopar bibliotecas enteiras de vectores similares para descargar e usar.\no Páxina de resultados de busca de imaxes de Google xorde cunha selección de resultados similares á imaxe orixinal. A miúdo tamén podes atopar o vector orixinal nos resultados.\nAgora só podo navegar Depositphotos a partir destes resultados, busque imaxes ou bibliotecas similares e úseas para deseños adicionais que estamos a crear para o cliente.\nDivulgación: estou a usar a miña ligazón de afiliado para Depositphotos neste artigo.\ntags: marcafotos de depósitoEPSbusca de imaxes en googleparámetro de busca de googleilustradorsitio de buscabusca de sitiosfoto de stockvectores de stockficheiros vectoriais\nComo construín un millón de dólares de empresas B2B con LinkedIn Video


O Parlamento de Galicia conmemora este sábado os 35 anos do autogoberno de Galicia - Parlamento de Galicia\n• O acto institucional enmárcase na celebración do 35 aniversario da constitución da Cámara, faise coincidir coa data na que se conmemora a toma de posesión do primeiro presidente da Xunta, Gerardo Fernández Albor, e busca poñer en valor o papel central da Cámara no sistema autonómico galego\n• Santalices valora o labor divulgativo destes actos, que considera especialmente interesante para a mocidade galega que naceu en democracia e descoñece en gran medida a xénese da Autonomía\nSantiago, 18 de xaneiro de 2017.- O Parlamento de Galicia acollerá o vindeiro sábado, 21 de xaneiro, un acto institucional conmemorativo dos 35 anos do autogoberno de Galicia.\nA celebración forma parte da programación do 35 aniversario da Constitución do Parlamento de Galicia –que tivo lugar o 19 de decembro de 1981 no Pazo de Xelmírez- e faise coincidir coa data na que se conmemora a toma de posesión do primeiro presidente da Xunta, Gerardo Fernández Albor, para poñer en valor o papel central da Cámara no sistema autonómico galego.\nExdeputados da primeira lexislatura\nO acto do vindeiro sábado foi organizado desde unha óptica plural e contará coa intervención de exdeputados dos grupos parlamentarios da primeira lexislatura da Cámara galega.\nGerardo Fernández Albor (Santiago, 1917) tomou posesión como presidente da Xunta de Galicia, por vez primeira, o 21 de xaneiro de 1982 nun acto celebrado na Igrexa de San Domingos de Bonaval. Previamente, o 7 de xaneiro desde mesmo ano, Fernández Albor pronunciaba o discurso de investidura diante do Parlamento de Galicia reunido en Xelmírez.\nHomenaxe e divulgación\nO presidente do Parlamento, Miguel Ángel Santalices Vieira, considera que actos como o previsto para o vindeiro sábado permiten render homenaxe aos protagonistas da Galicia contemporánea, ao que tempo que contribúen a divulgar o seu traballo entre a sociedade galega.\nSantalices estima que ese labor divulgativo resulta especialmente interesante no referido á mocidade galega que naceu e medrou en democracia e descoñece en gran medida a xénese da Autonomía.


Adianto de setembro, outubro e novembro | SALA DE MÁQUINAS\nAdianto de setembro, outubro e novembro\nPosted on Setembro 1, 2012 by salademaquinas\nPara a nova témpada (estreando novas colaboracións) temos previsto comenzala, o vindeiro 29 de setembro, dentro das actividades de A Bela Auria.\nSerá unha sesión de curtas mudas, de George Meliés (“Viaxe á Lúa” e “O demo negro”) e de Segundo Chomón (“O hotel eléctrico” e “Excursión á Lúa”), musicadas ao piano, por Inma Fernández.\nEsta actividade é unha colaboración do Cineclube coa citada asociación, polo que podedes consultar os detalles da programación de todas as actividades na súa web.\nEn canto ao mes de outubro, chega cargado de cousas; temos pechado un ciclo de dous filmes, coas Xornadas de Banda Deseñada de Ourense, e outro co Café Pop Torgal, dentro da súa habitual programación de American Autumm.\nTamén, o 27-28 de Outubro, acudiremos a Lugo, aos encontros de cineclubes, que organiza o Clube Cultural Valle Inclán e a Federación de Cineclubes de Galicia.\nComo sempre, podedes seguir a participar na presentación dos filmes, e esa participación vaise ver recompensada, dado que entre todos e todas os que foron pasando e virán neste ano, -ata mediados de outubro- podedes elexir un filme que comporá a programación do Cineclube.\nDo mesmo xeito, habilitaremos algún tipo de ferramenta, para que o público que asistíu e asiste, poida elexir outro filme, que seguramente, se poderá ver en novembro.\nPrecisamente novembro este ano, coa celebración do Festival de cine internacional de Ourense (OUFF) na primeira semana, posibilita a oportunidade de mirar ++++ cine, para tomarnos un descanso na semana posterior, e rematar a programación deste ano, cos 2 filmes; un elexido polo público asistente no 2011, e o outro polos que participaron na presentación dos filmes.\nMais esta non será a única actividade deste mes, porque paralelamente en Ribadavia, o Cineclube estrea colaboración co Museo etnográfico de Ribadavia, para proxectar un ciclo que titulamos “Marxes fílmicas”, composto por pezas do Colectivo Los Hijos (Madrid) e María Ruido (Ourense)\n(Lamentamos nesta ocasión por dificultades técnicas, non ter video con adianto da programación)\nPodedes descargar aqui; folleto web out12 |\nAmerican Autumm American singers Banda deseñada Colectivo Los Hijo encontros cineclubes María Ruido marxes filmicas ouff Xornadas\nAvaliación +CINE (Xaneiro-maio 2012)\nTrailer de outubro 2012 coa programación


Concello de Lugo | Entrega de diplomas e encontro dixital do Alcalde de Lugo nos telecentros rurais\nEntrega de diplomas e encontro dixital do Alcalde de Lugo nos telecentros rurais\nO Alcalde de Lugo, José López Orozco, e a Concelleira de Servizos Xerais, Luisa Zarzuela, entregáronlles, o pasado venres 28 de xaneiro, os diplomas ás persoas que asistiron ao curso que se impartiu no Telecentro Rural de San Xoán do Campo e que organizou o Concello lucense dentro do Proxecto PARNET-tic.\nTamén o Alcalde de Lugo, José López Orozco, mantivo onte o seu encontro dixital mensual cos internautas e coas persoas que asisten ao curso que se imparte no Telecentro Rural de Santa María de Bóveda, que lle puideron formular ao Alcalde todas as preguntas que creron conveniente dende o propio Telecentro.\nEstes actos tiveron lugar nos propios telecentros rurais, que están situados nos Centros de Dinamización Social destas dúas parroquias e asistiron unha vintena de alumnos a cada actividade. Nestes cursos participaron veciños de San Xoán do Campo e de Santa María de Bóveda, así como de varias parroquias próximas.\nOs cursos están incluídos no Proxecto europeo PARNET-tic, que é un proxecto destinado ao fomento da sociedade da información nos territorios rurais, fomentando o acceso ás infraestruturas da comunicación e á sociedade da información. Este proxecto intégrase no programa de cooperación territorial "Espazo Sudoeste 2007-2013" da Unión Europea.


Cibrán Rico López-Suso Vázquez Gómez · Editorial | Fabulatorio\nFabulatorio é un proxecto editorial promovido por Cibrán Rico López e Suso Vázquez Gómez, arquitectos de formación dedicados profesionalmente ao deseño gráfico e editorial baixo o nome de desescribir.\n¿Cal foi a vosa formación e traxectoria profesional previa a Fabulatorio?\nPara nós é difícil separar o mundo profesional do persoal, gústanos pensar na formación como un feito que transcende o académico, en algo máis vital; de feito o máis valioso que nos levamos dos anos na ETSA da Coruña é a xente que coñecemos, ternos encontrado.\nQue durante a carreira, un dos nosos amigos necesitase un cartel para un certame de música tradicional, foi o comezo profesional de desescribir; a partir de aí, son nove anos de formación e de dedicación ao oficio de deseñadores gráficos e editoriais.\nEn momentos de certa precariedade vímonos obrigados a valoralo, pero o noso desexo é traballar en Galicia. Sentimos a necesidade e á vez a responsabilidade de desenvolver o noso traballo en e dende a nosa cultura. Estamos convencidos de que o valor do global reside no local, e queremos establecer unha comunicación global conscientes de que o local é o que diferencia e lle outorga autenticidade a esa comunicación.\nMirando ao pasado, gústanos entender “o noso lugar” como continuidade do traballo, esforzo e obxectivos dos profesionais que desenvolveron o noso mesmo oficio en Galicia antes ca nós; mirando ao presente, sentímonos parte dun “ecosistema” onde o traballo e bo facer de profesionais de todas as disciplinas sempre repercute en mellorar o noso; todos traballamos en comunidade, sexamos ou non conscientes diso.\nComo editorial, en primeiro lugar, o amor polos libros. Pensamos que os libros conservan a capacidade de comunicar a través do seu contido e da súa forma; que manteñen a capacidade de converterse en experiencia vital, de propoñer outros tempos e de facernos crecer. Dalgún xeito cremos que o ideal ilustrado dos libros segue estando vixente, que representan unha das formas de resistencia máis accesibles e efectivas fronte ao proceso de mercantilización de todas as facetas da vida que estamos a padecer como sociedade. No fondo, quizais só se trata de aprender, de descubrir e de deixarse sorprender.\nCando máis gozamos o noso traballo é cando damos forma a contidos que nos interesan, así que, despois de anos deseñando, formulámonos a posibilidade de arrancar un proxecto como editores, buscando e propoñendo nós mesmos os temas. Queriamos gozar e participar de todo o proceso de elaboración dunha publicación.\nPor outra parte, coñecemos moitos profesionais próximos aos que admiramos e que non teñen, máis alá de internet, un lugar dende o que comunicar e visibilizar o seu traballo. Apetecíanos moito poder colaborar con eles e poder compartir o proxecto de construír un libro. Unha das mellores sorpresas que tivemos grazas a Fabulatorio é que ese grupo de persoas coas que nos gustaría colaborar cada vez é máis grande.\nBasicamente económicas e tamén algunha para administrar os tempos e compatibilizalo coa nosa actividade profesional de deseñadores, que é a que nos permite vivir. O resto de dificultades consideramos que son as normais de calquera proxecto que arranca: buscar respostas ao que non sabe e aprender dos que si saben.\nDe todos os xeitos, máis alá das dificultades, coas que xa contabamos, preferimos centrarnos e darlle máis importancia ás facilidades: as que nos achegaron todas as persoas coas que colaboramos para poñer en marcha o proxecto, ou simplemente, a de calquera persoa que decidise adquirir un libro. Somos moi conscientes que ademais do posible interese particular nunha publicación, moita xente da que comprou un exemplar o fixo tamén por axudar a que Fabulatorio poida ter unha continuidade. Esa perspectiva de proximidade e de comunidade fainos moi felices. En definitiva temos moitas máis razóns para os agradecementos que para as lamentacións.\nDe momento consideramos que aínda é pronto para falar de obxectivos alcanzados. Trátase máis ben de ir cumprindo etapas ou de ir tendo pequenas satisfaccións, como por exemplo facer que Fabulatorio sexa unha realidade con independencia e sobre a base das nosas intencións e conviccións, poder poñerse en contacto con moita xente da que aprender, comprobar que se percibe o traballo o que hai detrás de cada publicación, gozar co proceso, ou esgotar a tirada dos dous primeiros libros en apenas un ano.\nTodo o que está a xurdir arredor da editorial nos motiva e ilusiona. Nese sentido, dende o punto de vista profesional e emocional, sentímonos satisfeitos.\nSe analizamos a sostibilidade económica do proxecto é certa que aínda nos falta dar algúns pasos para poder alcanzala, pero temos moi claro que non nos interesan os prazos curtos e as rendibilidades inmediatas. Cremos que calquera iniciativa, e máis se cabe unha editorial, necesita un tempo para consolidarse.\nCremos que os arquitectos son un colectivo profesional imprescindible, pero é necesario recuperar a confianza da sociedade retomando a función de servizo público. Resulta evidente que as preocupacións dunha parte da profesión se afastaron demasiado dos intereses e necesidades que reclamaba a cidadanía.\nDende fóra, ao non estar a exercer, observamos todos estes debates sobre as novas vías de traballo para os arquitectos con certo asombro: a arquitectura e o urbanismo, e profesionais que exerzan de xeito responsable e con coñecemento seguen sendo totalmente necesarios. Outra cousa é que para ser arquitecto se considere obrigado visar un determinado número de proxectos ao ano. Coñecemos moitos compañeiros da escola que apenas tiveron a oportunidade de construír e que non obstante son moito máis arquitectos que outros que visaron centos ou miles de vivendas, ou equipamentos públicos, sen ningún escrúpulo ou sen ningunha reflexión sobre a súa actividade.\nNese sentido, parécenos que o debate pode chegar a ser un pouco artificial, e que aínda que poida resultar entretido parase a encontrar unha nova denominación para as novas maneiras de exercer, no fondo, o que se está a facer é recuperar o verdadeiro sentido da profesión de arquitecto, preparándose para realizar o seu labor nun contexto e para unha sociedade que non é a mesma de hai 30 anos, pero que seguirá necesitando vivendas nas que vivir e cidades nas que convivir.\nOutra aspecto diferente é a falta de traballo como arquitecto, e de traballo digno, no momento actual, e a posibilidade de reorientarse profesionalmente, algo que, por outro lado, foi moi habitual de sempre entre arquitectos, e non só agora como consecuencia da crise.\nDende a nosa propia experiencia parécenos unha boa posibilidade, coa salvidade de que a vemos máis como o resultado da vocación persoal de cada un, ou da necesidade de encontrar unha estabilidade económica e vital, que como a consecuencia da frase: “os arquitectos poden dedicarse a moitas cousas”, tantas veces promovida dende a escola e en moitos foros profesionais, que ademais de non ser certo, resulta dunha soberbia moi pouco recomendable despois de tanto exceso da profesión no seu conxunto.\nO específico da formación de arquitecto, e dalgúns outros estudos, é o dominio da ferramenta do proxecto, que no fondo non é máis que adestrar e adquirir a capacidade de pensar globalmente. Ese coñecemento aprendido sen dúbida facilita unha posible reorientación profesional, pero en ningún caso permite un traslado automático a un novo campo de actividade sen unha fase de formación específica, xa sexa formal ou de carácter autodidacta.\nCremos que todas as persoas deberían ter o dereito de intentar buscar o seu lugar no mundo, e por iso só podemos respectar a decisión dos que desexan encontralo no estranxeiro. Cando esa decisión é a consecuencia dunha opción persoal non nos parece nin ben nin mal, senón tan só un xeito de exercer a liberdade que temos como individuos.\nO problema é cando esa decisión non é o resultado dunha opción persoal, senón a única vía de escape posible a unha situación de precariedade e de incapacidade para realizarse como profesional e como persoa. Cada vez que alguén marcha por este motivo todos nos facemos un pouco máis pobres, no sentido máis amplo da palabra. Por iso, todo este proceso de emigración forzada o único que nos xera é unha sensación cruzada de perda, de derrota e de indignación.\nEntrevista realizada por Ana Barreiro Blanco e Alberto Alonso Oro. Agradecer a Cibrán e Suso a súa achega e predisposición con este pequeno espazo.\nTags: A Coruña, arquitectura española, arquitectura gallega, baliza, cibrán rico lópez, desescribir, diseño gráfico, editorial, editorial fabulario, entrevista, ETSAC, experiencia, Santiago de Compostela, suso vázquez gómez


RC Celta » Os canteiráns Kevin e Samu renovan co Celta\nOs canteiráns Kevin e Samu renovan co Celta\nO RC Celta selou a continuidade do laterais do filial Kevin e Samu, quenes se comprometen co club vigués por dúas tempadas con outras dous opcionais.\nKevin Vázquez (Nigrán, 1993), capitán do Celta B, chegou ao club vigués como xuvenil de primeiro ano. En 2011 ascendeu ao segundo equipo, aínda en idade xuvenil, e na 2012/2013 participou no regreso do Celta B á división de bronce. A tempada pasada, Kevin foi o futbolista do filial que máis minutos xogados acumulou.\nSamu Araujo (Vigo, 1995) foi parte do Xuvenil A subcampión da Copa de Campións 2013, o mellor equipo xuvenil na historia do Celta. Tras esa excelente campaña promocionou ao filial céltico e, en 2015, debutou co primeiro equipo na volta dos oitavos de final da Copa do Rei ante o Athletic Club en San Mamés.\nO RC Celta asegura a continuidade de dúas importantes pezas para un Celta B que comeza a perfilar o seu plantel de cara á nova tempada. O club traballa para consolidar o proxecto deportivo do seu filial e, xunto á súa Fundación, continúa dedicando esforzos a consolidar e potenciar a súa aposta polo fútbol base, aceno de identidade do club.\nJordan, Goldar, Julio Delgado, De Amo, Cuevas e Guille desvincúlanse do Celta B\nO Celta B reforza a súa defensa coa incorporación do central Robert Costa


Novas na Resistencia e Evolución dos Xogadores\nEsta é a continuación da editorial de hai uns días, e presenta unha mirada nos trocos da vindeira tempada e tamén nos retos a longo prazo (e as oportunidades!) que vemos para o desenvolvemento de Hattrick.\nEn Hattrick, hai dous recursos que definen se os equipos acadarán éxitos: os xogadores e os cartos. Os dous están moi conectados co resto de cousas no xogo e poderíase dicir que o problema real na economía de Hattrick hoxe non é a falta de ingresos, senón o feito de que hai demasiados xogadores adestrados de máis e con altos salarios dentro do xogo.\nHai poucos gastos ligados á fichaxe e o adestramento de xogadores en Hattrick, así que é algo que facemos moito. Ademais, cando un usuario deixa Hattrick moitos dos xogadores que adestrou durante eses anos quedan no sistema, aumentando pouco a pouco os niveles medios de habilidade máis axiña do que se “consumen”.\nO adestramento non é malo en si mesmo, xa que é unha parte importante do xogo e algo que non queremos destruir. Pero a longo prazo, necestiamos reduci-la oferta de xogadores de calidade, aumenta-la súa demanda, ou incluso aumenta-lo tempo de adestramento necesario para producir un grande xogador. Tamén poderiamos considerar novos xeitos de eliminar xogadores do sistema con mecánicas do xogo, para reduci-la oferta de xogadores. Controla-lo suministro de xogadores será unha parte máis do noso deseño do xogo de agora en adiante.\nComo xa indicaramos nun editorial hai algúns meses, estamos a facer trocos no sistema de resistencia de Hattrick. A resistencia terá un papel máis importante no xogo, tanto no campo como na evolución do xogador no tempo. En relación con isto hai varios trocos na fórmula de salarios e na de baixada de habilidades.\n• A resistencia será importante para tódalas posicións dos xogadores (Isto será implementado a vindeira tempada).\n• A resistencia será adestrada tódalas semanas, como unha porcentaxe do adestramento total do equipo. A eficiencia do adestramento de resistencia baixará nos niveis de intensidade máis altos – é mellor adestrar un pouco tódalas semanas que unha morea de vez en cando. Os donos dos equipos terán que atopar a cota de adestramento de resistencia axeitada para o seu equipo e ambicións concretos. (O novo adestramento de resistencia será implementado a vindeira tempada, para reduci-lo impacto negativo nos equipos tódolos xogadores serán enviados a un campamento especial antes da vindeira tempada para poñerse a tono físico).\n• A idade será un factor moito menos importante nas baixadas de habilidade, pero como ata o de agora as baixadas de habilidade non comezarán ata que estean preto dos trinta anos. Os xogadores vellos poderán manter un nivel razonable de habilidade durante moitos anos, pero terán problemas para mante-lo seu nivel de resistencia. As baixadas de habilidades serán máis previsibles, menos aleatorias do que son hoxe. (Isto será implementado a vindeira tempada).\n• O nivel de habilidade será outro factor nas baixadas de habilidade, facendo máis difícil manter niveles moi altos de habilidades sen adestramento extra – especialmente en niveis por riba de divino (Isto será implementado a vindeira tempada).\n• O “desconto por idade” para xogadores vellos será reducido, pero paseniño. Os xogadores vellos terán maiores salarios que hoxe en comparación cos máis novos. (Isto será implementado a vindeira tempada).\n• Ter un nivel razonable de resistencia será necesario para que un xogador sexa capaz de adestrar outros tipos de adestramento. Os xogadores con baixa resistencia non recibirán demasiados beneficios do adestramento de habilidades tradicional. (Implementado a vindeira tempada).\n• Reduciremos ou eliminaremo-la posibilidade dos adestradores de resistencia e balón parado de adestrar un plantel completo de xogadores, incluso os que non pisan o céspede. Na liña coa actualización da importancia das secundarias e da resistencia, o balón parado converterase nunha habilidade máis valiosa (Implementado a vindeira tempada).\n• Os tempos de recuperación das lesións diminuirán un pouco con respecto ós niveis de hoxe, e dependerán menos da idade. Pero as lesións serán afectadas pola resistencia no campo. Un xogador esgotado terá máis risco de mancarse. (Implementado a vindeira tempada).\n• As baixadas de resistencia agora serán calculadas ó mesmo tempo que o adestramento, non como ata hoxe que o facían na actualización dos Luns. O efecto do adestramento será o resultado do adestrado e o perdido. (Implementado inmediatamente).\nPor que facemos estes trocos?\nPor varias razóns, claro! O sistema actual de resistencia falla en realismo e como experiencia de xogo, e coas sustitucións a piques de entrar no xogo queriamos que a resistencia contase para tódalas posicións, para que os trocos non se convertisen nunha cuestión só de centrocampistas. A resistencia tamén nos ofrecía un xeito de diminuir lixeiramente o adestramento de habilidades, e ó mesmo tempo nos aportaba un modo máis realista e estratéxicamente interesante de planifica-lo desenvolvemento e a configuración do voso equipo. Arestora, os xogadores vellos son moi baratos de empregar e moitos equipos teñen xogadores moi vellos. Necesitamos incentivos para que os xogadores se retiren, ou alomenos que os xogadores vellos deixen de ser titulares. Pode que continúen a ser útiles un par de tempadas como suplentes (cousa que farán moito mellor que hoxe, xa que as súas habilidades principais serán máis altas pero a súa resistencia máis baixa non lles permitirá xogar moito tempo seguido).\nEstes son os trocos para a vindeira tempada, dos que moitos deles comezarán a funcionar de aquí a unha tempada. O troco máis importante ademais da resistencia e a evolución dos xogadores serán os trocos no motor dos encontros, para promove-los xogadores con múltiples habilidades. Presentaremos este troco con detalle durante a tempada que entra.\nNa nosa lista de revisión tamén están as fórmulas dos seareiros, ou sexa, o xeito en que os seareiros en Hattrick reaccionan ante os éxitos e fracasos dos vosos equipos. Aquí hai espazo dabonbo para mellorar, os seareiros deberían ter máis memoria e tamén debería ser posible para ti como manager poder interactuar máis directamente cos teus afeccionados. En relación cos seareiros, tamén lle botaremos unha ollada ós efectos no xogo dos ascensos e descensos.\nFacemos mención a isto porque tentaremos abrirnos máis sobre o que estamos a traballar, non só adiantar o que podería acontecer no xogo nas vindeiras tempadas, tamén escoita-las vosas ideas e opinións sobre todos eses temas.\nFinalmente, somos conscientes de que estas son moitas novas dunha soa vez, pero pensamos que os trocos a longo prazo son razoables e non farán de Hattrick un xogo máis complexo. Queremos que Hattrick sea doado de usar, pero ó mesmo tempo mantelo como un xogo no que se profundice na interacción e a estratexia.


VI Edición Concurso Acertos e Desastres - COAG LUGO\nVI Edición Concurso Acertos e Desastres\nO concurso é aberto, anónimo, gratuido e as imaxes presentaranse a través do correo electrónico de La Voz de Galicia en Lugo: redac.lugo@lavoz.es e as fotos poderánse ver tanto na web do colexio: www.coaglugo.es, como na edición de Lugo de La Voz: www.lavozdegalicia.es/lugo/.\nA selección das fotografías terá en conta tanto as calidades arquitectónicas, constructivas e interese social do fotografiado como a súa oportunidade de reseñalas, apreciándose asemade a calidade compositiva da propia fotografía. O COAG pretende con este tertame xa consolidado valorar e estimular o interes cidadán para formar conciencia dos feitos, xa sexa acertos ou desastres na contorna do monumento romano.\nO certame ábres este 1 de setembro e as bases pódense consultas tas citadas páxinas web. Poderanse presentar un máximo de cinco fotografías en cada categoría ata untotal de dez por participante ou IP. Deben ser fotos orixinais e inéditas, nonpremiadas en ningún outro concurso, e non está permitido participar con fotos alleas. As persoas que resulten gañadoras deberán presentar a cámara fotográfica ( móbil ou outro dispositivo dixital ou analóxico) coa que realizou a foto e a imaxe fotográfica orixinal, como dato que certifique a súa autenticidade.\nAs fotos deben presentarse en formato jpg e ter unha calidade suficiente para poder serimpresas, con catro megapíxeles de resolución (2272 x 1704 pixeles). Os participantes deberán aportar os seus datos persoais ( que se manterán no anonimato), tal e como estipulan as bases. Durante todo o mes de setembro recolleránse as fotos en redac.lugo@lavoz.es . Unha vez recibidas, o xurado disporá dunha emana para a preselección das dez mellores fotos (10 acertos e 10 desastres) que posteriormente se someterá a votación pública na web de La Voz de Galicia.\nOs obsequios para os gañadores son honoríficos e concederánse dous primeiros e dous áccesits. Os gañadores de cada categoría oberán un lote de libro do COAG a escoller do fondo dispoñible e valorado en 100 euros. Os dous áccesits serán outro lote de libro do fondo do Colexio valorados en 25 euros. Para escoller no fondo editorial pódese consultar o link http:/tienda.coag.es/.


A nosa política de calidade\nCo obxectivo de ofrecer mellorar a calidade de vida dos usuarios e de ofrecer un servizo de calidade, en APACAF pensamos que tiñamos moito que aprender sobre xestión do mundo empresarial e comezamos un camiño de mellora da calidade na xestión para así poder satisfacer mellor as necesidades das persoas con autismo e as súas familias.\nNo ano 2007 comezamos a formación para acadar a certificación ISO 9001 co finanzamento da antiga Fundación Caixa Galicia e co asesoramento de Intress. Todo o equipo profesional da entidade participou nas accións formativas e no desenvolvemento e deseño de todo o sistema e da documentación necesaria.\nComo resultado deste esforzo obtivéronse as seguintes certificacións de calidade:\nCertificación ISO 9001:2008 en novembro de 2008, por AENOR. Esta certificación segue en vigor.\n“Compromiso Excelencia Europea, EFQM” dende maio de 2011 ata abril de 2013 por Bureau Veritas. Só 20 entidades en toda Galicia contaban con esta certificación no ano 2011.\n¿Qué é un Sistema de Xestión de Calidade?\nA calidade pode definirse como o conxunto de características que fan a un produto ou servizo adecuado ou apto para a súa utilización e así satisfacer ós clientes/ usuarios.\nUn Sistema de Xestión de Calidade é unha forma de xestión na que se poñen en funcionamento mecanismos que garantan que o produto ou servizo sexan aptos e acaden o maior nivel de satisfacción dos clientes ou usuarios.\nA mellora continua\nA filosofía da mellora continua é un eixo fundamental do sistema de xestión de calidade. Trátase de mellorar continuamente e de aprender dos erros. Hai que detectar os defectos, correxilos, previlos e planificar que non se produzan.\nA satisfacción do cliente/usuario\nComo se veu repetindo en varias ocasións, o obxectivo de APACAF é sempre o de acadar a satisfacción dos seus clientes e usuarios. Neste senso todas as actividades realizadas buscan sempre a satisfacción de familias e usuarios.\nUn sistema de Xestión de Calidade avalíase e examínase periodicamente. Unha auditoría externa anual (realizada por unha empresa externa), e unha auditoría interna anual (realizada polos propios traballadores da entidade) son os garantes do correcto desenvolvemento do sistema de xestión de calidade.\nA xestión por procesos\nÉ unha metodoloxía corporativa cuio obxectivo é mellorar o desempeño da organización a través da xestión de cada un dos procesos da entidade. Cada proceso é unha actividade concreta e diferenciada que se debe describir paso a paso: deseñar, modelar, organizar, documentar e optimizar de forma continua.


Europa Press 23 abril 2018 19:14 h.\nAlberto Núñez Feijóo PIB Facenda\nAlberto Núñez Feijóo preside el acto de seguimiento del Plan estratégico de Galicia 2015-2020. LAVANDEIRA JR (EFE)\nFeijóo e o conselleiro de Facenda reivindican que a economía galega medrou de media ao 3,6% nos tres últimos anos e creou 55.000 empleos\nO presidente da Xunta, Alberto Núñez Feijóo, anunciou que o seu Goberno revisará á alza "varias décimas" a previsión de crecemento do produto interior bruto (PIB) da comunidade para este ano 2018, actualmente no 2,5%.\nAvanzouno durante a súa intervención na presentación dun balance intermedio do plan estratéxico 2015-2020, onde tanto el como o conselleiro de Facenda destacaron o cumprimento dos obxectivos marcados, nalgúns casos "moi por encima" do previsto.\nAnte un auditorio no que se atopaban directores e subdirectores xerais, na Cidade da Cultura, Núñez Feijóo reivindicou a aprobación "pioneira" deste documento "en plena tormenta" económica, para "abandonar a paradigma da improvisación".\nDa mesma maneira, o titular de Facenda, Valeriano Martínez, subliñou a "aposta" da Xunta pola planificación, en busca dun modelo "máis produtivo, máis inclusivo e máis sustentable" no que a recuperación "chegue a toda a sociedade".\nNeste contexto, os primeiros indicadores achegados por ambos ao termo desta xornada de traballo interno apuntan a un crecemento de media do 3,6% nos tres anos e a creación de 55.000 postos de traballo.\n"PERSPECTIVAS BOAS". No caso do crecemento económico, o balance "supera o escenario máis optimista" e as perspectivas para o actual exercicio son "boas", segundo Martínez. En canto ao emprego, esperou situarse "moi preto" dos 70.000 novos postos acabado o ano, cando a meta final é chegar a entre 80.000 e 100.000 en 2020.\nAmbos os mandatarios fixeron referencia a outros ámbitos que mide o plan, como as exportacións, con cifras "récord"; e reducións no abandono escolar e o risco de exclusión social. No apartado da demografía, o conselleiro citou medidas aprobadas polo Goberno galego para tratar de reactivala.\nPara Feijóo, a situación en que está Galicia, "por encima da media das comunidades autónomas", débese a que está a cumprir "a triloxía" composta por déficit, débeda e regra de gasto e á "estabilidade política e institucional" de Galicia.\nNeste escenario de "converxencia" con España e a Unión Europea, cunhas contas saneadas nunha comunidade "solvente" co gasto social "blindado", "menos hipotecas de futuro" e un aumento do investimento "real", o presidente galego comprometeu unha diminución "drástica" da emisión de débeda pública.\nNos primeiros meses de 2018, segundo lembrou, a economía galega continúa crecendo por encima do 3%, "segue baixando o paro, a produción industrial volve crecer con forza e séguese exportando un 34% máis en xaneiro".\nA Xunta revisará á alza a previsión de crecemento do PIB en 2018,...